作者：张辑
词牌/韵律：贺新郎

paragraphs: 鹊喜花间晓。
惜凝香、低将帘卷，海棠开早。
前度登楼清啸月，吹入春风不老。
后五日、花朝方到。
趁舞罗衣花讯暖，拈吟髭、玉勒迎东笑。
留肯往，春邮小。
庐峰青里壶天好。
一千春、棋声昼永，剑光云表。
绛雪骊珠看丹转，金鼎龙盘虎绕。
且未可、飞仙蓬岛。
河洛烟芜眠狐兔，握风雪、办此升平了。
却共我，拾瑶草。